open-index/open-wikipedia-markdown huggingface dataset:
Κομητεία Τζάκσον (Μισισίπι)

Η **Κομητεία Τζάκσον** είναι μια από τις κομητείες της πολιτείας του Μισισίπι, στις Η.Π.Α. Πήρε το όνομά της από τον έβδομο πρόεδρο των Η.Π.Α, Άντριου Τζάκσον.

Με έκταση 2.700 τ.χιλ. είναι η μεγαλύτερη σε έκταση κομητεία της πολιτείας. Το 2010 είχε 139.668 κατοίκους γεγονός που τη καθιστά την 5η σε πληθυσμό κομητεία του Μισισίπι. Πρωτεύουσα της είναι η Πασκαγκούλα (Pascagoula). 

Το 1969 υπέστη μεγάλες ζημιές από τον Τυφώνα Καμίλ και το 2005 από τον Τυφώνα Κατρίνα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.043 τετραγωνικά μίλια (2.700 km2), εκ των οποίων 723 τετραγωνικά μίλια (1.870 km2) είναι στεριά και 321 τετραγωνικά μίλια (830 km2) καλύπτονται από ύδατα (λίμνες, ποτάμια).

## Παραπομπές
 

## Εξωτερικοί σύνδεσμοι
* 

Τζακσον
Άλμπερτ Βίκτορ Αλεξάντερ

Ο **Άλμπερτ Βίκτορ Αλεξάντερ, 1ος κόμης Αλεξάντερ του Χίλσμπορω** (*Albert Victor Alexander, 1st Earl Alexander of Hillsborough*, 1 Μαΐου 1885 – 11 Ιανουαρίου 1965) ήταν Βρετανός πολιτικός του Εργατικού Κόμματος. Μετά από τρεις θητείες ως Πρώτος Λόρδος του Ναυαρχείου (αξίωμα αντίστοιχο του Υπουργού Πολεμικού Ναυτικού, που καταργήθηκε το 1964), συμπεριλαμβανομένων των ετών του Β΄ Παγκόσμιου Πολέμου, έγινε μεταπολεμικώς Υπουργός Άμυνας στην κυβέρνηση του Κλέμεντ Άττλη, από τις 20 Δεκεμβρίου 1946 έως τις 28 Φεβρουαρίου 1950. Επίσης είχε διατελέσει βουλευτής επί αρκετές θητείες, τα έτη 1922-1931 και 1935-1950.

Ο Ά.Β. Αλεξάντερ γεννήθηκε στο Γουέστον-σούπερ-Μάρε και ήταν ένα από τα τέσσερα τέκνα του Άλμπερτ Αλεξάντερ, σιδηρουργού και μετέπειτα μηχανικού, και της Ελίζα Τζέιν Θάτσερ (*Eliza Jane Thatcher*), κόρη αστυνομικού. Ο Α.Β. (όπως ήταν γνωστός από νεαρή ηλικία) έχασε σε ηλικία 15 μηνών τον πατέρα του, οπότε η οικογένεια μετεγκαταστάθηκε στο κοντινό Μπρίστολ. Η μητέρα του εργαζόταν ως ράφτρια προκειμένου να αναθρέψει τα παιδιά της.

Ο Α.Β. άρχισε να εργάζεται από 13 ετών, αρχικώς σε έναν δερματέμπορο και μετά ως υπάλληλος στην τοπική διοίκηση σχολείων. Υπηρέτησε επί δύο έτη στον στρατό κατά τον Α΄ Παγκόσμιο Πόλεμο, προαχθείς σε λοχαγό τον Νοέμβριο του 1918. Κατόπιν ανέπτυξε μεγάλη συνεταιριστική δράση, που του απέφερε την εκλογή του ως μέλους της Βουλής των Κοινοτήτων το 1922.

Στη δεύτερη κυβέρνηση του Εργατικού Κόμματος ο Αλεξάντερ έγινε Πρώτος Λόρδος του Ναυαρχείου από τις 7 Ιουνίου 1929, με τη θητεία του να λήγει το 1931. Στην πολεμική Κυβέρνηση Συνασπισμού του Ουίνστον Τσώρτσιλ ο Α.Β. ήταν και πάλι Πρώτος Λόρδος του Ναυαρχείου, διαδεχόμενος στη θέση αυτή τον ίδιο τον Τσώρτσιλ, από τις 11 Μαΐου 1940 έως τις 25 Μαΐου 1945, δηλαδή ουσιαστικά σε όλη την εμπόλεμη περίοδο, οπότε και διακρίθηκε ως πολιτικός «εγκέφαλος» στην περιοχή ευθύνης του.

Το 1950, αμέσως μετά τη λήξη της βουλευτικής του σταδιοδρομίας, του απονεμήθηκε ο τίτλος του υποκόμη (*Viscount*) και το 1959 ο τίτλος του κόμη (*Earl*).

## Προσωπική ζωή
Ο Άλμπερτ Βίκτορ Αλεξάντερ νυμφεύθηκε στις 6 Ιουνίου 1908 τη δασκάλα Έστερ Έλεν Τσαπλ (Esther Ellen Chapple). Απέκτησαν μία κόρη, την Μπέατριξ, το 1909, και έναν γιο, τον Ρόναλντ, το 1911, ο Ρόναλντ όμως απεβίωσε το 1912. Εξαιτίας του γάμου του ο Αλεξάντερ άλλαξε το θρησκευτικό δόγμα του από Αγγλικανός στους Βαπτιστές.

Ο Αλεξάντερ έπαιζε καλό ποδόσφαιρο ως νεαρός και μέχρι την ημέρα του θανάτου του ήταν αντιπρόεδρος του ποδοσφαιρικού συλλόγου Τσέλσι ΦΚ. Απεβίωσε στο Λονδίνο σε ηλικία 79 ετών, δύο μόλις εβδομάδες πριν από τον θάνατο του Τσώρτσιλ.

## Παραπομπές


## Εξωτερικοί σύνδεσμοι
* Τα έγγραφα του A. V. Alexander στο Churchill Archives Centre
* Οι κοινοβουλευτικοί λόγοι του Αλεξάντερ στα πρακτικά (*Hansard*) της Βουλής των Κοινοτήτων

Κατηγορία:Βρετανοί υπουργοί
Μπόυντ Αλεξάντερ

Ο **Μπόυντ Αλεξάντερ** (*Boyd Alexander*, 16 Ιανουαρίου 1873 – 2 Απριλίου 1910) ήταν Βρετανός εξερευνητής και ορνιθολόγος, αξιωματικός του βρετανικού στρατού και εταίρος της Ζωολογικής Εταιρείας του Λονδίνου.

Ο Μπόυντ ήταν γιος του αντισυνταγματάρχη Μπόυντ Φράνσις Αλεξάντερ. Γεννήθηκε στο μέγαρο του Σουίφτς Παρκ, στην κωμόπολη Κράνμπρουκ του Κεντ, και φοίτησε στη Βασιλική Στρατιωτική Ακαδημία του Σάντχερστ. Εντάχθηκε ως έφεδρος αξιωματικός σε σύνταγμα τυφεκιοφόρων και τον Οκτώβριο του 1900 ανέλαβε θέση σε τακτική μονάδα, με την προαγωγή του σε υπολοχαγό να ακολουθεί στις 22 Ιανουαρίου 1902.

Ο Αλεξάντερ επισκέφθηκε το 1902 την αποικία της Ακτής του Χρυσού (σημερινή Γκάνα), της οποίας πραγματοποίησε μια ορνιθολογική επισκόπηση. Τον Σεπτέμβριο του ίδιου έτους πήγε και στις Νήσους Μπονίν του Ειρηνικού Ωκεανού για να ερευνήσει την ορνιθοπανίδα.

Ο Αλεξάντερ ήταν μέλος μιας αποστολής που διέσχισε την Αφρική από τον Νίγηρα ποταμό μέχρι τον Νείλο, εξερευνώντας την περιοχή της Λίμνης Τσαντ. Τον συνόδευαν ο μικρότερος αδελφός του Κλωντ, ο λοχαγός Τζ. Μπ. Γκόσλινγκ και ο Πορτογάλος συλλέκτης Τζουσέ Λόπες. Τον Φεβρουάριο του 1904 ξεκίνησαν από τις εκβολές του Νίγηρα, ανεβαίνοντάς τον μέχρι τη Λοκότζα. Ο Κλωντ ασθένησε απο τυφοειδή πυρετό και πέθανε τον Οκτώβριο, έχοντας εκπονήσει μια επισκόπηση της οροσειράς Μέρτσισον. Οι Μπόυντ και Γκόσλινγκ προχώρησαν στην περιοχή της Λίμνης Τσαντ. Ο Γκόσλινγκ πέθανε από αιμόλυση εξαιτίας ελονοσίας τον Ιούνιο του 1906 στη μικρή πόλη Νιανγκάρα στο σημερινό Κονγκό. Κατόπιν ο Μπόυντ ακολούθησε, ανεβαίνοντας, τον ποταμό Κιμπάλι, φθάνοντας στον Νείλο στα τέλη του έτους, και επέστρεψε στην Αγγλία τον Φεβρουάριο του 1907. Η εξιστόρηση της εκστρατείας από τον Αλεξάντερ, με τίτλο *Από τον Νίγηρα στον Νείλο* δημοσιεύθηκε αργότερα το ίδιο έτος. Το 1908 ο εξερευνητής τιμήθηκε με το Χρυσό Μετάλλιο της Βασιλικής Γεωγραφικής Εταιρείας «για το τριετές ταξίδι του της διασχίσεως της Αφρικής από τον Νίγηρα έως τον Νείλο».

Ο Αλεξάντερ περιέγραψε το είδος πτηνού *[[Indicator willcocksi]]* με βάση ένα δείγμα που απέκτησε σε μια πρώτη εκστρατεία του το 1901 κατά μήκος του ποταμού Βόλτα. Ο ενθουσιασμός του για τη Λίμνη Τσαντ ήταν τόσος, ώστε ο ίδιος και ο δίδυμος αδελφός του, ο Ρόμπερτ, είπαν και φτιάχτηκε ένα ακριβές αντίγραφό της στο οικογενειακό σπίτι στο Κράνμπρουκ.

Ο Αλεξάντερ επέστρεψε στην Αφρική μαζί με τον Λόπες το 1909. Επισκέφθηκαν τον τάφο του Κλωντ στο Μαϊφόνι του Μπόρνου και μετά συνέχισαν το ταξίδι τους στο σουλτανάτο του Ουαντάι. Εκεί ο Μπόυντ Αλεξάντερ σκοτώθηκε σε μια αντιδικία με τους ντόπιους κοντά στο Νυέρι. Πολλοί πιστεύουν ότι δολοφονήθηκε από ανθρώπους του σουλτάνου Αλή Ντινάρ. Η σορός του ανακτήθηκε από Γάλλους στρατιώτες και τάφηκε δίπλα σε εκείνη του μικρότερου αδελφού του στο Μαϊφόνι.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 96

Κατηγορία:Βρετανοί εξερευνητές
Κατηγορία:Ορνιθολόγοι
Κατηγορία:Εξερευνητές της Αφρικής
Γουίλιαμ Ντεβίτ Αλεξάντερ

Ο **Γουίλιαμ Ντεβίτ Αλεξάντερ** (*William DeWitt Alexander*, 2 Απριλίου 1833 – 21 Φεβρουαρίου 1913) ήταν κλασικός φιλόλογος-γλωσσολόγος και ιστορικός στο Βασίλειο της Χαβάης και τη Δημοκρατία της Χαβάης. Ασχολήθηκε με την πολιτική και τη χαρτογραφία.

## Βίος
Ο Αλεξάντερ γεννήθηκε στη Χονολουλού. Πατέρας του ήταν ο Γουίλιαμ Πάτερσον Αλεξάντερ (*William Patterson Alexander*, 1805-1884) και μητέρα του η Μάιρυ Ανν Μακίνυ (*Mary Ann McKinney*), αμφότεροι Αμερικανοί Πρεσβυτεριανοί ιεραπόστολοι. Τελείωσε το Σχολείο Πουνάχου στη Χονολουλού το 1849 και μετά ταξίδεψε στις ΗΠΑ και σπούδασε στο Πανεπιστήμιο Γέιλ, από όπου πήρε πτυχίο το 1855 με τη δεύτερη υψηλότερη βαθμολογία στο έτος του και *Master of Arts* το 1858. Εκεί υπήρξε μέλος της μυστικής φοιτητικής αδελφότητας «Skull and Bones». Αμέσως μετά ωστόσο επέστρεψε στη Χαβάη και έγινε καθηγητής των αρχαίων ελληνικών και της ιστορίας στο Σχολείο Πουνάχου. Το 1861 πήρε ως σύζυγό του την Αμπιγκέιλ Σαρλότ Μπόλντγουιν (Abigail Charlotte Baldwin, 1833-1913), κόρη του ιεραποστόλου Ντουάιτ Μπόλντγουιν. Από το 1864 έως το 1870 διετέλεσε ο 4ος πρόεδρος του σχολείου Πουνάχου, που πλέον ήταν το «Κολέγιο του Οάχου». Αργότερα (1871) διορίσθηκε Γενικός Επιθεωρητής Γεωδαισίας-Τοπογραφίας της Χαβάης και έμεινε στη θέση αυτή ωσότου συμπλήρωσε το όριο ηλικίας. Το 1903 αναγορεύθηκε επίτιμος διδάκτορας από το Γέιλ. Ο Γουίλιαμ Ντεβίτ Αλεξάντερ απεβίωσε στη Χονολουλού σε ηλικία 79 ετών.

## Το έργο του
Ο Αλεξάντερ συνέγραψε βιβλία σχετικώς με την ιστορία και τη γλώσσα της Χαβάης.

Ως επικεφαλής της αντίστοιχης υπηρεσίας, ηγήθηκε προγράμματος τριγωνομετρικής χαρτογραφήσεως που τελικώς παρήγαγε τον πρώτο ακριβή χάρτη του αρχιπελάγους της Χαβάης. Μαζί με τον πολιτικό Λούθερ Αχόλο εκπροσώπησαν το Βασίλειο της Χαβάης στο Διεθνές Συνέδριο Μεσημβρινού, που έλαβε χώρα στην Ουάσινγκτον τον Οκτώβριο του 1884. Στο συνέδριο αυτό επιλέχθηκε ο Μεσημβρινός του Γκρήνουιτς ως διεθνές πρότυπο για το γεωγραφικό μήκος μηδέν.

Μετά την προσάρτηση της Χαβάης στις ΗΠΑ το 1898 ο Αλεξάντερ βοήθησε την Εθνική Γεωδαιτική Υπηρεσία των ΗΠΑ να χαρτογραφήσει τα νησιά. Υπήρξε ιδρυτικό μέλος της Ιστορικής Εταιρείας της Χαβάης και συνέγραψε πολλά άρθρα για το επιστημονικό περιοδικό της.

### Εργογραφία
* 
* 
* 
* 
* 
* 
* 

## Παραπομπές


Κατηγορία:Χαβανέζοι
Κατηγορία:Αμερικανοί ιστορικοί
Κατηγορία:Απόφοιτοι του Πανεπιστημίου Γέιλ
Ο πατέρας της οικογένειας (Ντιντερό)

***Ο πατέρας της οικογένειας*** (γαλλικός τίτλος: *Le Père de Famille*) είναι πεντάπρακτο αστικό δράμα σε πεζό του Ντενί Ντιντερό που γράφτηκε το 1758 και παρουσιάστηκε στο Παρίσι στην Κομεντί Φρανσαίζ το 1761. Η αρχική έκδοση του έργου συνοδεύτηκε από τον *Λόγο για τη Δραματική Ποίηση*, ένα δοκίμιο του Ντιντερό για το θέατρο.

Η πρώτη παράσταση του έργου σηματοδοτεί την είσοδο του αστικού δράματος στη γαλλική σκηνή. Ο Ντιντερό δεν έκρυψε τις μεγάλες ελπίδες που είχε στο έργο. *Ο πατέρας της οικογένειας* «έπρεπε να δημιουργήσει ένα νέο είδος, το οποίο θα ήταν ευρύτερο, πιο γόνιμο, το μόνο αληθινό και σοβαρό θεατρικό είδος», με στόχο του τη διδαχή του κοινού μέσα από τη συγκίνηση και τη διάδοση των ιδεών του Διαφωτισμού.  

Ο Ντιντερό ανέφερε ότι το έργο περιέχει μερικώς αυτοβιογραφικά στοιχεία, ο χαρακτήρας του Σαιντ-Αλμπέν αναφέρεται στην ιστορία του πάθους του ίδιου για τη σύζυγό του πριν την παντρευτεί.

## Υπόθεση
Ο Σαιντ-Αλμπέν, ένας νεαρός άνδρας καλής οικογένειας, ερωτεύεται τη Σοφί, μια ταπεινή εργάτρια άγνωστης καταγωγής. Ο πατέρας του, ο χαρακτήρας του τίτλου, αντιτίθεται σ'αυτόν τον γάμο και ο θείος του, διοικητής της περιοχής και πολύ συντηρητικός, προσπαθεί να κλείσει τη Σοφί στο μοναστήρι. Για να βοηθήσει το ζευγάρι, η Σεσίλ, αδερφή του Σαιντ-Αλμπέν, κρύβει τη Σοφί στο σπίτι τους κατόπιν συνεννόησης με τον Ζερμέιγ, γιο ενός φίλου της οικογένειας με τον οποίο έχει δεσμό. 

Όταν ο πατέρας ανακαλύπτει την ανυπακοή των παιδιών του, τρομάζει. Η όλη κατάσταση επιδεινώνεται από τον κακοπροαίρετο θείο. Όταν όμως ο θείος έρχεται αντιμέτωπος με τη νεαρή γυναίκα αυτοπροσώπως, συνειδητοποιεί ότι είναι ανιψιά του. Με το ζήτημα της καταγωγής της λυμένο, ο νεαρός είναι ελεύθερος να παντρευτεί τη Σοφί, η Σεσίλ είναι ελεύθερη να παντρευτεί τον Ζερμέιγ και ο πατέρας καλωσορίζει τα παιδιά του με ανοιχτές αγκάλες.

Το 1761 και το 1763, εκδόθηκαν δύο παρωδίες του έργου από τους θεατρικούς συγγραφείς  Αντουάν-Αλεξάντρ-Ανρί Πουανσινέ και Ζαν Νουγκαρέ.

## ''Λόγος για τη Δραματική Ποίηση''
Με τον *Πατέρα της οικογένειας*, που ήταν το δεύτερο θεατρικό έργο του Ντιντερό μετά το *[[Ο νόθος γιος]]* του 1757, ο συγγραφέας προσδοκούσε να αναγεννήσει το θέατρο της εποχής του με σκοπό τη διάδοση των ιδεών του Διαφωτισμού. Έτσι, όπως και οι *Συνομιλίες για τον Νόθο γιό* που συνόδευσαν το πρώτο του έργο, ο *Πατέρας της οικογένειας* εκδόθηκε με μια πραγματεία για το θέατρο με τίτλο *Λόγος για τη Δραματική Ποίηση,* όπου εισάγει το είδος του αστικού δράματος.

## Παραπομπές


Κατηγορία:Ντενί Ντιντερό
Κατηγορία:Γαλλικά θεατρικά έργα
Ασφενδιλές Χανίων

Ο  **Ασφενδιλές** είναι οικισμός της τοπικής κοινότητας Παλαιοχώρας, της δημοτικής ενότητας (τέως δήμου) Πελεκάνου, του δήμου Καντάνου - Σελίνου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης.

## Γεωγραφία
Ο Ασφενδιλές είναι ορεινός οικισμός στο Δ. ΝΔ. τμήμα του νομού Χανίων, πάνω από τον όρμο Σελίνου του Λιβυκού Πελάγους και βορειοανατολικά της Παλαιοχώρας, σε μέσο σταθμικό υψόμετρο 620. Απέχει 72 χλμ. περίπου ΝΔ. των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Παλαιοχώρας του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Παλαιοχώρας και προσαρτήθηκε στον δήμο Πελεκάνου. Με το ΦΕΚ 87Α - 07/06/2010 αποσπάστηκε από τον δήμο Πελεκάνου και προσαρτήθηκε στον δήμο Καντάνου-Σελίνου.
## Αξιοθέατα
*Η κοιμητηριακή εκκλησία Αγίου Ιωάννη του Θεολόγου, βορειοανατολικά του οικισμού. Είναι τυπικός μονόχωρος ναός, με υπερυψωμένο καμπαναριό. Το εσωτερικό του ναού είναι κατάγραφο με πολύ παλιές αγιογραφίες, μάλλον του 14ου αιώνα, οι οποίες δεν έχουν συντηρηθεί. Στις περισσότερες αγιογραφίες απεικονίζονται ανδρικές μορφές, ο Χριστός, οι Αρχάγγελοι και καβαλάρηδες Άγιοι. Εκτός από τις αγιογραφίες η εκκλησία διαθέτει ξυλόγλυπτο τέμπλο. Γιορτάζει στις 26 Σεπτεμβρίου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
* Φωτογραφία: Άγιος Ιωάννης - Ασφενδηλές από τον ιστότοπο https://www.greece.com/.
*Ναός Αγίου Ιωάννη Θεολόγου στον Ασφενδιλέ από τον ιστότοπο https://www.cretanbeaches.com/.

Κατηγορία:Δήμος Καντάνου - Σελίνου
Κατηγορία:Χωριά της περιφερειακής ενότητας Χανίων
Γκέιλ (τραγουδίστρια)

Η **Τέιλορ Γκέιλ Ράδερφορντ** (*Taylor Gayle Rutherfurd*), ευρύτερα γνωστή ως **Γκέιλ**,  (γεννημένη στις 10 Ιουνίου 2004), περισσότερο γνωστή με το καλλιτεχνικό της όνομα **Gayle**, είναι Αμερικανίδα τραγουδίστρια και τραγουδοποιός. Αφού υπέγραψε με την Atlantic Records, κυκλοφόρησε το σινγκλ "ABCDEFU" το 2021, το οποίο έχει κατακτήσει τα charts παγκοσμίως, συμπεριλαμβανομένου του νούμερου ένα στο Ηνωμένο Βασίλειο αλλά και στην Ιρλανδία.

## Βιογραφία
Η Ράδερφορντ είναι από το Πλέινο του Τέξας. Άρχισε να τραγουδά όταν ήταν επτά ετών και τελικά μετακόμισε στο Νάσβιλ του Τενεσί για να ακολουθήσει μουσική καριέρα. 

Πάσχει από δυσλεξία.

## Δισκογραφία

### EP

### Σινγκλ

#### Ως κύρια καλλιτέχνιδα

## Βραβεύσεις και υποψηφιότητες

### Results

## Σημειώσεις


## Παραπομπές


Κατηγορία:Αμερικανίδες τραγουδίστριες
Όλγα Μπρίζγκινα

Η **Όλγα Αρκάντιεβνα Μπρίζγκινα** (, γεννηθείσα **Βλαντίκινα**, , γεννήθηκε 30 Ιουλίου 1963) είναι Σοβιετική πρώην αθλήτρια στίβου που αγωνιζόταν στους δρόμους ταχύτητας. Κατέκτησε τρία χρυσά Ολυμπιακά μετάλλια σε δύο Ολυμπιάδες, δύο σε σκυταλοδρομίες και ένα στα 400 μέτρα στους Ολυμπιακούς Αγώνες του 1988.

## Καριέρα
Αγωνιζόμενη στα 400 μέτρα και στη σκυταλοδρομία 4 x 400 μέτρα, κατέκτησε δύο χρυσά μετάλλια στην Ολυμπιάδα της Σεούλ το 1988, νικώντας αρχικά στα 400 μέτρα με χρόνο 48,65 δευτερόλεπτα. Στον τελικό της 1ης Οκτωβρίου η σοβιετική ομάδα σκυταλοδρομίας σημείωσε νέο παγκόσμιο ρεκόρ με χρόνο 3:15,17, το οποίο είναι ακόμα ακατάρριπτο.

Η Μπρίζγκινα αντιμετώπισε με επιτυχία τη Φλόρενς Γκρίφιθ-Τζόινερ στη σκυταλοδρομία 4 × 400 μέτρα, όπου ήταν οι τελευταίες δρομείς. Πήραν τη σκυτάλη με ελάχιστη διαφορά με τη Γκρίφιθ να την κυνηγά, όμως η προσπάθεια της Αμερικανίδας ήταν ανεπιτυχής και οι Σοβιετικές κέρδισαν με διαφορά πέντε μέτρων, παίρνοντας το χρυσό για τη Σοβιετική Ένωση μαζί με  νέο παγκόσμιο ρεκόρ. Ο χρόνος των 47,7 δευτερολέπτων της Μπρίζγκινα στην σκυταλοδρομία του 1988 είναι ένα από τα ταχύτερα σκέλη σκυταλοδρομίας που έχει τρέξει ποτέ γυναίκα στην ιστορία του στίβου. Στους Ολυμπιακούς Αγώνες του 1992 στη Βαρκελώνη συμμετείχε με την Ενωμενη Ομάδα και ήταν δεύτερη στα 400 μέτρα, ενώ κέρδισε και πάλι το χρυσό με τη ομάδα της σκυταλοδρομίας. Μετά τους Ολυμπιακούς Αγώνες του 1992 σταμάτησε τον αθλητισμό. Ήταν πρωταθλήτρια κόσμου στα 400 μέτρα στο Παγκόσμιο Πρωτάθλημα Στίβου, το 1987 στη Ρώμη με 49,38 δευτερόλεπτα, ενώ ήταν δευτεραθλητρια Ευρώπης στο Ευρωπαϊκό Πρωτάθλημα Στίβου το 1986.

Η καλύτερη ατομική της επίδοση στα 400 μέτρα ήταν 48,27 δευτερόλεπτα και είναι η πέμπτη καλύτερη επίδοση όλων των εποχών για γυναίκες στο αγώνισμα. Το πέτυχε στον ίδιο αγώνα που η Μαρίτα Κοχ σημείωσε το ακατάρριπτο παγκόσμιο ρεκόρ των 400 μέτρων των 47,60 δευτερολέπτων στις 6 Οκτωβρίου 1985 στην Καμπέρα της Αυστραλίας, στο 4ο Παγκόσμιο Κύπελλο Στίβου.

Η Μπρίζγκινα παντρεύτηκε το 1986 τον Βίκτορ Μπρίζγκιν (από όπου πήρε το όνομά της), επίσης πρωταθλητή στίβου και Ολυμπιονίκη το 1988.

## Παραπομπές


## Εξωτερικοί σύνδεσμοι

* Olga BRYZGINA - World Athletics

Κατηγορία:Σοβιετικοί αθλητές του στίβου
Κατηγορία:Σοβιετικοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Δρομείς ταχύτητας
Κορονέλ Σουάρεζ

Το **Κορονέλ Σουάρεζ** () είναι πόλη στην επαρχία Μπουένος Άιρες της Αργεντινής. Είναι το διοικητικό κέντρο του ομώνυμου διαμερίσματος. Ο πληθυσμός της αποτελείται σε μεγάλο βαθμό από Αργεντινούς γερμανικής καταγωγής από τη Βόλγα.

Στα περίχωρά του, εντός του διαμερίσματος, βρίσκονται οι 3 ιστορικές αποικίες που ιδρύθηκαν από Γερμανούς του Βόλγα. Οι εναπομείναντες κάτοικοι αυτών των χωριών είναι οι απόγονοι των ιδρυτών τους που δεν μετανάστευσαν στην ίδια την πόλη του Κορονέλ Σουάρεζ ή σε άλλες περιοχές της χώρας.

Το Κορονέλ Σουάρεζ έχει πληθυσμό 23.621 κατοίκους (2010) και οι κύριες οικονομικές του δραστηριότητες σχετίζονται με τη γεωργία και την κτηνοτροφία. Είναι διάσημη για την ομάδα πόλο της, που ιδρύθηκε το 1929, η ομάδα της οποίας σημείωσε σημαντικές επιτυχίες.

Η πόλη εξυπηρετείται από το αεροδρόμιο Έκτορ Εντουάρντο Ρουίζ (ICAO: SAZC, IATA: CSZ)

## Ιστορία
Το διαμέρισμα (partido) δημιουργήθηκε το 1882 από την κυβέρνηση της επαρχίας του Μπουένος Άιρες στην Αργεντινή, η οποία χώρισε την περιοχή του Τρες Αρόγιος στα partidos του Τρες Αρόγιος, του Κορονέλ Πρίνγκλες και του Κορονέλ Σουάρεζ. Το τελευταίο partido, και η κύρια πόλη του, πήραν το όνομά τους από τον Μανουέλ Ισιδόρο Σουάρεζ (1799-1846), συνταγματάρχη του αργεντίνικου στρατού που πολέμησε στους πολέμους της ανεξαρτησίας κατά των Ισπανών και οδήγησε το πεζικό του Περού και της Κολομβίας στη νίκη στη μάχη του Χουνίν στην επαρχία Χουνίν του Περού στις 6 Αυγούστου 1824. Ο συνταγματάρχης Σουάρεζ ήταν ο προπάππους του συγγραφέα Χόρχε Λουίς Μπόρχες.

Η πόλη ιδρύθηκε στις 28 Μαΐου 1883 από τον Εντουάρντο Κέισι στα σύνορα της επικράτειας των Ινδιάνων και χτίστηκε ένα φρούριο δίπλα στον ποταμό Σάουσε Κόρτο. Από τις πρώτες μέρες κατοικήθηκε από Γερμανούς του Βόλγα.

Στις 16 Μαΐου 1884 εγκαινιάστηκε σιδηροδρομικός σταθμός στη γραμμή Olavarría προς την Μπαΐα Μπλάνκα, τον οποίο διαχειριζόταν ο βρετανικής ιδιοκτησίας Μεγάλος Νότιος Σιδηρόδρομος του Μπουένος Άιρες. Το 1907 άνοιξε ένας δεύτερος σταθμός στη γραμμή Ferrocarril Rosario y Puerto Belgrano γαλλικών συμφερόντων.

## Κλίμα

## Παραπομπές


Κατηγορία:Πόλεις της Αργεντινής
Γιούλια Νεστερένκο

Η **Γιούλια Βικτόροβνα Νεστερένκο** (, , *Γιούλια Βικταράουνα Νεστσιαρένκα*, γεννήθηκε 19 Ιουλίου 1979) είναι Λευκορωσίδα πρώην αθλήτρια στίβου που αγωνιζόταν στους δρόμους ταχύτητας. Κατέκτησε το χρυσό μετάλλιο στα 100 μέτρα στους Ολυμπιακούς Αγώνες του 2004 στην Αθήνα με χρόνο 10,93 δευτερολέπτων.

## Βιογραφία

Η Νεστερένκο γεννήθηκε στοΜπρεστ της τότε Σοβιετικής Ένωσης σε μια οικογένεια που αγαπούσε τον αθλητισμό, με τον πατέρα της να παίζει βόλεϊ. Σε ηλικία 13 ετών κέρδισε διεθνή συνάντηση παίδων και νέων με αποτέλεσμα την υποψηφιοτητα της για * Μaster of Sports*.
Σε ηλικία 15 ετών, η Γιούλια μετακόμισε στο Μινσκ και δοκίμασε τις δυνάμεις της σε πολλά αγωνίσματα του στίβου. Επέστρεψε στην πόλη της και εισήλθε στην Ακαδημία Φυσικής Αγωγής και έχοντας ήδη γνωρίσει τον μελλοντικό σύζυγό της Ντμίτρι Νεστερένκο, επίσης δρομέα ταχύτητας, προπονήθηκαν μαζί.

Στη Βουδαπέστη, στο Ευρωπαϊκό Πρωτάθλημα Κλειστού Στίβου του 2004 πήρε το πρώτο της μετάλλιο: έφτασε στον τελικό στα 60 μέτρα και κατέκτησε το χάλκινο με χρόνο 7,13 δευτερόλεπτα. Μετά από αυτή τη διάκριση, είχε άνετες συνθήκες για προετοιμασία για τους επερχόμενους Ολυμπιακούς Αγώνες, οι οποίοι απείχαν τέσσερις μήνες. Στην Αθήνα, δεν υπολογίζονταν στα φαβορί. Και στους τέσσερις όμως  αγώνες της κατάφερε να πετύχει χρόνους κάτω από τα 11 δευτερόλεπτα (διαδοχικά 10,94 στον προκριματικό, 10,99 στον προημιτελικό, 10,92 στον ημιτελικό και 10,93 στον τελικό), ενώ στον τελικό πήρε τη νίκη την τελευταία στιγμή προς έκπληξη πολλών.

Αργότερα, αρνήθηκε  ελκυστική πρόταση να αγωνιστεί στις Ηνωμένες Πολιτείες και η καριέρα της θα ακολουθήσει πτώση. Το 2005, στο Παγκόσμιο Πρωτάθλημα Στίβου στο Ελσίνκι, η Νεστερένκο κέρδισε το χάλκινο ως μέλος της εθνικής ομάδας της Λευκορωσίας στη σκυταλοδρομία 4x100 μέτρων, ενώ ήταν όγδοη στον τελικό των 100 μέτρων. Στο πρώτο της Ευρωπαϊκό Πρωτάθλημα Στίβου το 2006, η Νεστσιαρένκα αγωνίστηκε με επιτυχία, κατακτώντας την 6η θέση στα 100 μέτρα και πήρε το χάλκινο μετάλλιο στη σκυταλοδρομία 4x100 μέτρων. Το 2008, στους Ολυμπιακούς Αγώνες του Πεκίνου, δεν κατάφερε να περάσει στον τελικό του αγώνα των 100 μέτρων, φτάνοντας μόνο στα ημιτελικά. Ακολούθησε σοβαρός τραυματισμός της που περιόρισε την αγωνιστική της συμμετοχή.
Αποχώρησε από την ενεργό δράση το 2017 και έκτοτε ανέλαβε γυμνάστρια σε ομάδες ποδοσφαίρου.

## Παραπομπές


## Εξωτερικοί σύνδεσμοι
 
* Yulia NESTSIARENKA - World Athletics

Κατηγορία:Λευκορώσοι αθλητές του στίβου
Κατηγορία:Λευκορώσοι Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Δρομείς ταχύτητας
Λάρι Έλισον

Ο **Λόρενς «Λάρι» Τζόζεφ Έλισον** (γεννήθηκε 17 Αυγούστου 1944) είναι ιδρυτής της αμερικανικής εταιρείας λογισμικού Oracle και ήταν Διευθύνων Σύμβουλος της εταιρείας από την ίδρυσή της μέχρι τον Σεπτέμβριο του 2014.  Τώρα κατέχει τη θέση του Εκτελεστικού Προέδρου και του CTO στην Oracle. Ο Έλισον βρίσκεται επίσης ψηλά στη λίστα του Forbes με τους πλουσιότερους δισεκατομμυριούχους εδώ και χρόνια.  Αρχικά εξειδικεύτηκε στο λογισμικό για βάσεις δεδομένων, η εταιρεία του Έλισον έχει αναπτυχθεί για να εξυπηρετεί πολύ έντονα την αγορά επιχειρηματικών λύσεων.

## Παραπομπές


Κατηγορία:Αμερικανοί επιχειρηματίες
Κατηγορία:Αμερικανοί επιστήμονες υπολογιστών
Χιτόσι Ιγκαράσι

Ο **Χιτόσι Ιγκαράσι** (, 10 Ιουνίου 1947 – 12 Ιουλίου 1991) ήταν Ιάπωνας καθηγητής πανεπιστημίου της αραβικής και περσικής λογοτεχνίας και ιστορίας και ο μεταφραστής στα ιαπωνικά του έργου του Σαλμάν Ρουσντί, Σατανικοί Στίχοι.

Στις 12 Ιουλίου 1991 βρέθηκε δολοφονημένος στο γραφείο του, στο Πανεπιστήμιο της Τσουκούμπα. Πιστεύεται ότι η δολοφονία του σχετίζεται με τη μετάφραση του έργου του Ρουσντί και τους φετφάδες που είχαν εκδώσει ο Αγιοταλάχ Χομεϊνί και ο Αλί Χαμενεΐ.

## Βιογραφία
Ο Ιγκαράσι γεννήθηκε το 1947. Ολοκλήρωσε το διδακτορικό του στην Ισλαμική Τέχνη, στο Πανεπιστήμιο του Τόκιο, το 1976 και υπήρξε υπότροφος της Βασιλικής Ακαδημίας του Ιράν μέχρι την Ισλαμική Επανάσταση, το 1979.

Υπήρξε αναπληρωτής καθηγητής του Ισλαμικού Πολιτισμού στο Πανεπιστήμιο της Τσουκούμπα. Μετέφρασε στα ιαπωνικά τον Κανόνα της Ιατρικής του Αβικέννα και του Σατανικούς Στίχους του Σαλμάν Ρουσντί  και έγραψε βιβλία για το Ισλάμ μεταξύ των οποίων το *Ισλαμική Αναγέννηση, Ιατρική και Σοφία της Ανατολής*.

Στις αρχές του 1989 ο Αγιοταλάχ Χομεϊνί εξέδωσε φετφά με τον οποίο καλούσε τους Μουσουλμάνους να σκοτώσουν το συγγραφέα των Σατανικών Στίχων γιατί θεωρούσε ότι το έργο αυτό ήταν ενάντια στο Ισλάμ, τον Μωάμεθ και το Κοράνι. Το Μάρτιο του 1991 ο διάδοχος του, Αλί Χαμενεΐ, εξέδωσε νέο φετφά, που συνοδευόταν από επικήρυξη πολλών εκατομμυρίων δολαρίων, με τον οποίο καλούσε τους Μουσουλμάνους να σκοτώσουν και οποιονδήποτε είχε σχέση με την έκδοση του βιβλίου. Στις 12 Ιουλίου 1991 ο Ιγκαράσι βρέθηκε δολοφονημένος στο γραφείο του, στο Πανεπιστήμιο της Τσουκούμπα. Είχε προηγηθεί η απόπειρα δολοφονίας του Ιταλού μεταφραστή των Σατανικών Στίχων, Εττόρε Καπριόλο και του Νορβηγού μεταφραστή, William Nygaard και η Σφαγή της Σεβάστειας.

Ο αναλυτής της CIA Kenneth M. Pollack στο έργο του *The Persian Puzzle* υποστήριξε ότι η δολοφονία ήταν έργο των Φρουρών της Επανάστασης.

## Παραπομπές


Κατηγορία:Ιάπωνες πανεπιστημιακοί
Χέισλι Κρόφορντ

Ο **Χέισλι Κρόφορντ** (*Hasely Crawford*, γεννήθηκε 16 Δεκεμβρίου 1950) είναι πρώην αθλητής στίβου από το Τρινιντάντ και Τομπάγκο που αγωνιζόταν στους δρόμους ταχύτητας. Ήταν χρυσός Ολυμπιονίκης στα 100 μέτρα στους Ολυμπιακούς Αγώνες του 1976 με χρόνο 10,06 δευτερόλεπτα και ο πρώτος από τη χώρα του από όλα τα αθλήματα που κατέκτησε την Ολυμπιακή κορυφή. Συμμετείχε σε τέσσερις Ολυμπιάδες.

## Παραπομπές


## Εξωτερικοί σύνδεσμοι
 
* Hasely CRAWFORD

Κατηγορία:Αθλητές στίβου από το Τρινιντάντ και Τομπάγκο
Κατηγορία:Ολυμπιονίκες από το Τρινιντάντ και Τομπάγκο
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Δρομείς ταχύτητας
Γκέιλ Ντίβερς

Η **Γιολάντα Γκέιλ Ντίβερς** (*Yolanda Gail Devers*, γεννήθηκε 19 Νοεμβρίου 1966) είναι Αμερικανίδα πρώην αθλήτρια στίβου που αγωνιζόταν στους δρόμους ταχύτητας καθώς και στα 110 μέτρα με εμπόδια. Κατέκτησε τρία χρυσά μετάλλια σε Ολυμπιακούς Αγώνες, δύο στα 100 μέτρα (1992 στη Βαρκελώνη και  1996 στην Ατλάντα). Στη δεύτερη διοργάνωση ήταν στο πρώτο σκαλί του βάθρου και στη σκυταλοδρομία 4x100 μέτρων. Επίσης, ήταν πέντε φορές χρυσή σε Παγκόσμια Πρωταθλήματα Στίβου σε ατομικά και ομαδικά αγωνίσματα.

## Παραπομπές


## Εξωτερικοί σύνδεσμοι
* 
* Gail DEVERS

 

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Δρομείς ταχύτητας
Κατηγορία:Εμποδιστές
Ντόνοβαν Μπέιλι

Ο **Ντόνοβαν Μπέιλι** (*Donovan Bailey*, γεννήθηκε 16 Δεκεμβρίου 1967) είναι Καναδός πρώην αθλητής του στίβου, ο οποίος αγωνιζόταν στους δρόμους ταχύτητας. Ήταν χρυσός Ολυμπιονίκης στα 100 μέτρα και στη σκυταλοδρομία 4x100 στην Ολυμπιάδα της Ατλάντα σημειώνοντας παγκόσμιο ρεκόρ στα 100 μέτρα με χρόνο 9,84 δευτερόλεπτα. Ήταν επίσης Παγκόσμιος πρωταθλητής το 1995 στα ίδια αγωνίσματα. Το 1997 στο Παγκόσμιο Πρωτάθλημα της Αθήνας ήταν δεύτερος στα 100 μέτρα, ενώ κατέκτησε ένα ακόμα χρυσό στη σκυταλοδρομία.

## Παραπομπές


## Εξωτερικοί σύνδεσμοι
* Donovan BAILEY
* THE ESSENTIAL OLYMPIC STORIES: DONOVAN BAILEY'S GOLDEN GLORY ON THE NIGHT OF LINFORD CHRISTIE'S MELTDOWN 

Κατηγορία:Καναδοί αθλητές του στίβου
Κατηγορία:Δρομείς ταχύτητας
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Καναδοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Μαραθιά Λακωνίας

Η **Μαραθιά** ή **Μαραθέα** είναι οικισμός της Πελοποννήσου στην Λακωνία.

## Γενικά στοιχεία
Η Μαραθέα βρίσκεται σε απόσταση 11 χιλιομέτρων Δ.-ΝΔ. από το Γύθειο και σε απόσταση 53 χιλιομέτρων Ν.-ΝΑ. από την πρωτεύουσα του νομού την Σπάρτη. Το υψόμετρο της Μαραθιάς είναι 182 μέτρα και αποτελεί μαζί με τους οικισμούς Κουλούκα**,** Νέα Μαραθέα και Διρό την κοινότητα Μαραθέας του Δήμου Ανατολικής Μάνης. Οι κύριες ασχολίες των κατοίκων τα παλαιότερα χρόνια ήταν η κτηνοτροφία και η γεωργία. Η περιοχή είναι πλούσια σε παραγωγή ελαιόλαδου, σύκων αλλά και βοτάνων υψηλής ποιότητας. Την νεότερη εποχή αναπτύσσονται βιολογικές καλλιέργειες που ευδοκιμούν λόγο του εξαιρετικού κλίματος της περιοχής.

Στην ευρύτερη περιοχή της Μαραθέας υπάρχουν περίπου 3 εκκλησίες και ένα κοιμητήριο, με την εκκλησία που ξεχωρίζει να είναι η Παναγία του Πασαβά, ένας ναός του 5ου αιώνα που έχει αναστηλωθεί. Πλέον στον οικισμό δεν λειτουργεί κάποια επιχείρηση πλην ελαιοτριβείου και ξενοδοχείου.

## Ιστορικά στοιχεία
Ο Γάλλος περιηγητής Φρανσουά Πουκεβίλ τα αναφέρει ως *Marathea* στο «Ταξίδι στην Ελλάδα» (*Voyage dans la Grece*). Στην Εκστρατεία του Μοριά καταγράφεται με την ονομασία *Marathéa* να υπάγεται στην Επαρχία Ανατολικής Σπάρτης (*Sparte Orientale*) → Τμήμα Μαλευρίου (*Section de* *Malévri*) και να έχει πληθυσμό 22 οικογένειες. Στο Αρχείο Ιωάννου Καποδίστρια αναφέρεται ως Μαραθέα στην Επαρχία Ανατολικής Σπάρτης → Τμήμα Φωκά με 22 οικογένειες (συν. 119 άτομα).

## Κάτοικοι
Οι κάτοικοι της Μαραθέας κατάγονται από διαφορετικά χωριά της ενδότερης Μάνης. Οι ιστορικές μετακινήσεις για διάφορους λόγους δημιούργησαν το χωριό της Μαραθέας αλλά και τους υπόλοιπους οικισμούς της κοινότητας σε χαμηλότερο υψόμετρο. Πολλές οικογένειες δημιουργήσαν και άλλους οικισμούς που υπάγονται στην κοινότητα Μαραθέας σε χαμηλότερο υψόμετρο.

## Εξωτερικοί σύνδεσμοι

* Παναγία Πασσαβά, Λακωνία στο https://www.youtube.com/.

## Παραπομπές


Κατηγορία:Δήμος Ανατολικής Μάνης
Κατηγορία:Χωριά της περιφερειακής ενότητας Λακωνίας
Ασώματα Ημαθίας

Τα **Ασώματα** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Βέροιας, της περιφερειακής ενότητας (τέως νομού) Ημαθίας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ημαθίας του νομού Ημαθίας, στο γεωγραφικό διαμέρισμα Μακεδονίας.
## Γεωγραφία
Τα Ασώματα είναι ημιορεινό χωριό στο κεντρικό τμήμα του νομού Ημαθίας. Βρίσκεται στα όρια του κάμπου του Αλιάκμονα και στη βόρεια όχθη του ποταμού, πάνω στην Εγνατία Οδό και σε μέσο σταθμικό υψόμετρο 210. Απέχει 5 χλμ. περίπου ΝΑ. της Βέροιας. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 2,536 χμ² (2011).  
## Πληθυσμός

## Διοικητικές μεταβολές
Ο οικισμός αναγνωρίστηκε το 1918 και προσαρτήθηκε στην κοινότητα Μικρουγουζίου του νομού Θεσσαλονίκης. Το 1946 υπήχθη στον νομό Ημαθίας. Το 1958 προσαρτήθηκε στην κοινότητα Αγίας Βαρβάρας. Με το ΦΕΚ 244Α - 04/12/1997 αποσπάστηκε από τον δήμο Αγίας Βαρβάρας και προσαρτήθηκε στον δήμο Βέροιας.
## Αξιοθέατα
*Ο ναός των Αγίων Αρχαγγέλων στο βόρειο τμήμα του οικισμού
*Η τεχνητή λίμνη του Αλιάκμονα, ανατολικά του οικισμού. Λίγο νοτιότερα βρίσκεται ο υδροηλεκτρικός σταθμός και το φράγμα των Ασωμάτων 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*Περιοδικό «Διακοπές», εκδ. Δ.Ο.Λ.,  2010
*eetaa.gr

## Εξωτερικοί σύνδεσμοι
*https://www.youtube.com/watch?v=18nakP_M7Lg
*https://www.youtube.com/watch?v=ppBnxL6UbkQ

Κατηγορία:Χωριά της περιφερειακής ενότητας Ημαθίας
Οικογένεια Καματηρών

Οι **Καματηροί** (Λατινοποιημένοι ως *Camaterus, Camateri*), ήταν μια βυζαντινή οικογένεια από την Κωνσταντινούπολη που κατείχε εξέχουσα κοινωνική θέση τον 10ο–12ο αιώνα. Αρκετά μέλη της οικογένειας ήταν λόγιοι και προστάτες της λογοτεχνίας. Η γυναικεία μορφή του ονόματος είναι **Καματηρά**.

Το πρώτο βεβαιωμένο μέλος της οικογένειας είναι ο *[[σπαθαροκανδιδάτος]]* Πετρωνάς Καματηρός, ο οποίος περί το 839 επέβλεψε την κατασκευή του φρουρίου Σαρκέλ για τους Χαζάρους και αργότερα έγινε κυβερνήτης της Χερσώνας. Αρκετά μέλη της οικογένειας μαρτυρούνται τον 10ο και 11ο αιώνα ως εφοριακοί ή δικαστικοί λειτουργοί, και ο Γρηγόριος Καματηρός έγινε *[[πρωτασηκρήτις]]* και αργότερα *λογοθέτης των σεκρέτων* του αυτοκράτορα Αλέξιου Α΄ Κομνηνού (1081–1118).

Η οικογένεια έφτασε στο απόγειό της τον 12ο αιώνα, υπό τον Μανουήλ Α΄ Κομνηνό (1143–1180) και τον Οίκο των Αγγέλων. Ο Ιωάννης Δούκας Καματηρός απολάμβανε την εύνοια του Μανουήλ Α' και ήταν *[[Λογοθέτης του Δρόμου|λογοθέτης του δρόμου]]* στα τέλη της δεκαετίας του 1150. Ο *σεβαστός* Ανδρόνικος Καματηρός έγινε πολίαρχος Κωνσταντινουπόλεως και ''Δρουγγάριος'' της ''Βίγλας'', ενώ υπήρξε και αξιόλογος θεολόγος. Ο γιος του, Βασίλειος, ήταν *λογοθέτης του δρόμου* επί Ισαακίου Β' Αγγέλου (1185–1195, 1203–1204), ενώ η κόρη του, Ευφροσύνη Δούκαινα Καματηρά παντρεύτηκε τον αυτοκράτορα Αλέξιο Γ' Άγγελο (1195–1203).

Από την οικογένεια βγήκαν επίσης δύο Πατριάρχες Κωνσταντινουπόλεως, ο Βασίλειος Β΄ (1183-1186) και ο Ιωάννης Ι΄ (1198-1206). Την ίδια εποχή, ο Ιωάννης Ε' Καματηρός ήταν αρχιεπίσκοπος Βουλγαρίας μετά το 1186. Ένας άλλος Ιωάννης Καματηρός, πιθανόν ο Ιωάννης Ε', συνέγραψε δύο αστρολογικά έργα.

## Παραπομπές


## Πηγές
* 

Καματηρων
Ρουνικές επιγραφές στην Αγία Σοφία

σύνδεσμος=//upload.wikimedia.org/wikipedia/commons/thumb/2/22/Hagia_Sophia_Mars_2013.jpg/200px-Hagia_Sophia_Mars_2013.jpg|μικρογραφία|200x200εσ| Εξωτερική άποψη της Αγίας Σοφίας (2013)
Υπάρχουν τουλάχιστον **δύο ρουνικές επιγραφές** στα μαρμάρινα στηθαία της '''Αγίας Σοφίας'''. Μπορεί να χαράχθηκαν από μέλη της Βαραγγείου Φρουράς στην Κωνσταντινούπολη κατά την Εποχή των Βίκινγκ .

## Η επιγραφή Χάλφνταν
σύνδεσμος=//upload.wikimedia.org/wikipedia/commons/thumb/6/6c/Runen_Hagia_Sophia.JPG/200px-Runen_Hagia_Sophia.JPG|μικρογραφία|200x200εσ| Η "Επιγραφή Χάλφνταν" - 2014
σύνδεσμος=//upload.wikimedia.org/wikipedia/commons/thumb/7/77/Hagia_Sophia_Halfdan_inscription_-_Halvdan-Inschrift_der_Hagia_Sophia.jpg/200px-Hagia_Sophia_Halfdan_inscription_-_Halvdan-Inschrift_der_Hagia_Sophia.jpg|μικρογραφία|200x200εσ| Μεταγραφή των αναγνωρίσιμων ρούνων Χάλφνταν
Η ανακάλυψη της πρώτης ρουνικής επιγραφής συνέβη το έτος 1964 σ' ένα στηθαίο στον τελευταίο όροφο του νοτίου εξώστη. Τούτη η ανακάλυψη δημοσιεύτηκε από την Ελισάβετ Σβέρντστρομ στο ακαδημαϊκό περιοδικό *Φορνβάνεν*, το έτος 1970. Η επιγραφή έχει φθορές, γι' αυτό σήμερα μπορεί να διαβαστεί αποκλεστικά *το -φταν*, το οποίο είναι το σκανδιναβικό όνομα *Χάλφνταν* . Η υπόλοιπη επιγραφή είναι δυσανάγνωστη, αλλά πιθανολογείται ότι ακολούθησε τον κοινό τύπο «Η NN έκανε το χάραγμα τούτων των επιγραφών».

## Η δεύτερη επιγραφή
Μια δεύτερη επιγραφή ανακαλύφθηκε από τον Φολκ Χόγκμπεργκ από την Ουψάλα το 1975. Ανακαλύφθηκε σε μια κόγχη στο βόρειο τμήμα του ίδιου εξώστη με την πρώτη επιγραφή. Η ανακάλυψη αναφέρθηκε στο Τμήμα Ρούνων στη Στοκχόλμη το 1984, αλλά δεν δημοσιεύτηκε. Ο αρχαιολόγος Ματς Λάρσον ανακάλυψε εκ νέου τις επιγραφές το 1988 και δημοσίευσε το εύρημά του στο *Φορνβάνεν* το 1989.  Διάβασε *αρι:κ* και το ερμήνευσε ως πιθανό «Ο Άρι έ(φτιαξε)» ή «Ο Άρι έ(φτιαξε τις επιγραφές)». Εξαιτίας των δυσκολιών στην ανάγνωση, η επιγραφή δεν καταχωρήθηκε στο περιοδικό *Nytt om runer 4* του 1989. 

Ο Χόγκμπεργκ είχε κάνει μια διαφορετική ανάγνωση από τον Λάρσον το 1975, την οποία υποστήριξε ο Σβεν Ίντρελιντ, που διδάσκει αρχαιολογία στο Πανεπιστήμιο του Μπέργκεν, το έτος 1997. Η ανάγνωση των Χόγκμπεργκ και Ίντρελιντ είναι το όνομα του άνδρα *Άρνι* και θεωρούν ότι η επιγραφή είναι καθαρό γκράφιτι, σε αντίθεση με τον Λάρσον. Ο τελευταίος πληροφορήθηκε για την ερμηνεία του Χόγκμπεργκ το 1989, αλλά υπερασπίστηκε τη δικιά του. 

## Περισσότερες επιγραφές
Ο καθηγητής Ίντρελιντ δημιούργησε αντίγραφα πέντε πιθανών ρουνικών επιγραφών στο στηθαίο και τα παρέδωσε στο Νορβηγικό Ρουνικό αρχείο το 1997. Ίσως υπάρχουν επιπλέον ρουνικές επιγραφές που περιμένουν να βρεθούν στους τοίχους και σε άλλα μέρη της Αγίας Σοφίας. 

## Παραπομπές

## Βιβλιογραφικές αναφορές

* James E. Knirk, Runer ''i Hagia Sofia i Istanbul'', Nytt om runer 14 (1999), 26-27 (αρχειοθετημένο)
* Relics Of The Varangians - Γκράφιτι στην Αγία Σοφία  (με εικόνες)
Κατηγορία:Βυζαντινή Κωνσταντινούπολη
Κατηγορία:Σελίδες με μη επιθεωρημένες μεταφράσεις
Ασωπός Λακωνίας

Ο **Ασωπός**, έως το 1940 γνωστός ως **Κοντεβιάνικα**, είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Ασωπού, του δήμου Μονεμβασιάς, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου.  .    

## Γεωγραφία
Ο Ασωπός είναι μεγάλο χωριό στο ανατολικό τμήμα του νομού Λακωνίας, στην χερσόνησο της Λιμηράς. Βρίσκεται σε πεδινή περιοχή στο δυτικό τμήμα της χερσονήσου και κοντά στις ανατολικές ακτές του Λακωνικού κόλπου, νότια των Μολάων και σε μέσο σταθμικό υψόμετρο 55. Απέχει 72 χλμ. περίπου ΝΑ. της Σπάρτης.  

## Τοπική κοινότητα
Η τοπική κοινότητα Ασωπού είναι χαρακτηρισμένη ως αγροτικός πεδινός οικισμός, με έκταση 24,281 χμ² (2011). Περιλαμβάνει και τον οικισμό Γλυφάδα. 

### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως *Κοντεβιάνικα* και προσαρτήθηκε στον δήμο Ασωπού του νομού Λακωνίας. Το 1899 εντάχθηκε στον, τέως, νομό Λακεδαίμονος και το 1909 υπήχθη οριστικά στον νομό Λακωνίας. Το 1940 μετονομάστηκε σε *Ασωπός*. Το 1996 αποσπάστηκε από την κοινότητα Ασωπού και προσαρτήθηκε στον δήμο Ασωπού. Με το ΦΕΚ 87Α – 07/06/2010 αποσπάστηκε από τον δήμο Ασωπού και προσαρτήθηκε στον δήμο Μονεμβασιάς. 

## Ιστορικά στοιχεία
Ο οικισμός ταυτίζεται με την αρχαία πόλη του Ασωπού Λακωνίας που, ωστόσο, βρίσκεται νοτιότερα, κοντά στον σημερινό παράκτιο οικισμό της Πλύτρας. Η πόλη ήταν αυτόνομη και ανήκε στο Κοινό των Ελευθερολακώνων, ενώ διατηρήθηκε και στα βυζαντινά χρόνια.  Η παλαιότερη ονομασία του οικισμού, *Κοντεβιάνικα*, έχει τις ρίζες του πιθανότατα στον ερχομό Κρητών από την περιοχή του Βιάννου, κατά την εποχή των πολέμων με τους Τούρκους στη μεγαλόνησο.

## Αξιοθέατα
* Ο ναός του Αγίου Γεωργίου στο κεντρικό τμήμα του οικισμού, κτίσμα του 1836, με μαρμάρινο σκαλιστό τέμπλο
* Η εκκλησία της Παναγίας Γοργοεπηκόου στην ανατολική είσοδο του οικισμού, κτίσμα του 1896

## Εκδηλώσεις
Η ετήσια γιορτή της Γοργοεπηκόου λαμβάνει χώρα στις 8 Σεπτεμβρίου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (εκδ. Βαρελάς)

Κατηγορία:Χωριά της περιφερειακής ενότητας Λακωνίας
Κατηγορία:Δήμος Μονεμβασιάς
Σουλτάν Ραχμάνοφ

Ο **Σουλτάν Σαμπούροβιτς Ραχμάνοφ** (ρωσικά: *Султан Сабурович Рахманов*, 6 Ιουλίου 1950 – 5 Μαΐου 2003) ήταν Σοβιετικός αθλητής της άρσης βαρών στην κατηγορία των υπερβαρέων βαρών. Ήταν χρυσός Ολυμπιονίκης στους Ολυμπιακούς Αγώνες του 1980.

## Βιογραφία

Γεννημένος από Ουζμπέκο πατέρα και Ουκρανή μητέρα, η οικογένεια του Ραχμάνοφ μετακόμισε στο Ντνιπροπετρόβσκ της Ουκρανικής ΣΣΔ το 1966, όπου ξεκίνησε η ενασχόληση του εφήβου με την άρση βαρών. Κατά τη διάρκεια της καριέρας του  βρισκόταν πάντα υπό τη σκιά του κορυφαίου Βασίλι Αλεξέεφ. 
Ήταν παγκόσμιος πρωταθλητής δύο φορές (1979 στη Θεσσαλονίκη και 1980), δεύτερος το 1978 και πρωταθλητής Ευρώπης το 1980. Στους Ολυμπιακούς Αγώνες της Μόσχας κατέκτησε το χρυσό μετάλλιο με ανύψωση στο σύνολο 440 κιλών. Κατέρριψε δύο φορές το παγκόσμιο ρεκόρ στο αρασέ με 200,5 κιλά το 1978 και 201 κιλά το 1981. Σημείωσε επίσης 14 εθνικά ρεκόρ και πέντε πανευρωπαϊκά. Το 1980 αποφοίτησε από το Κρατικού Ινστιτούτου Φυσικής Πολιτισμού και Αθλητισμού του Ντνιπροπετρόβσκ.

Ο Ραχμάνοφ υπήρξε ο πρώτος από τη σειρά πολυάριθμων αρσιβαριστών της Σοβιετικής Ένωσης που αναδύθηκαν μετά τον Αλεξέεφ (Σεργκέι Ντίντικ, 
Αλεξάντρ Γκινάσιεφ, Ανατόλι Πισαρένκο, Αλεξάντρ Κούρλοβιτς, Λεονίντ Ταρανένκο, Αντρέι Τσεμέρκιν), και κυριάρχησαν στην κατηγορία των υπερβαρέων βαρών ως το τέλος του 20ού αιώνα. 
Μετά την αποχώρησή του από την ενεργό δράση το 1982,  ασχολήθηκε με φιλανθρωπικό έργο για πολλά χρόνια. Ήταν πρόεδρος του ουκρανικού παραρτήματος της Διεθνούς Ένωσης Βετεράνων Αθλητισμού με Αναπηρία και το 2000, επιλέχθηκε Πρόεδρος της Διεθνούς Ένωσης, θέση την οποία κράτησε μέχρι τον πρόωρο θάνατό του.

## Παραπομπές


## Εξωτερικοί σύνδεσμοι
* 
* Sultan Rakhmanov

 

Κατηγορία:Σοβιετικοί αθλητές της άρσης βαρών
Κατηγορία:Σοβιετικοί Ολυμπιονίκες
Κατηγορία:Ολυμπιονίκες της άρσης βαρών 
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1980
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Κατηγορία:Αποδέκτες του Τάγματος του Κόκκινου Λαβάρου της Εργασίας
Ατένι Κατακοίλου Άνδρου

Το **Ατένι** είναι οικισμός της Άνδρου. Διοικητικά υπάγεται στην τοπική κοινότητα Κατακοίλου, της δημοτικής ενότητας (τέως δήμου) Υδρούσας, του δήμου Άνδρου, της περιφερειακής ενότητας Άνδρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Άνδρου του νομού Κυκλάδων, στο γεωγραφικό διαμέρισμα Νήσων Αιγαίου.

## Γεωγραφία
Το Ατένι είναι πεδινός οικισμός της Άνδρου. Βρίσκεται στο βορειοκεντρικό τμήμα του νησιού, κοντά στον μικρό φερώνυμο όρμο Ατένι, βορειοανατολικά από το Μπατσί και λίγο βορειότερα από τον ομώνυμο οικισμό, σε μέσο σταθμικό υψόμετρο 20 μέτρα. Απέχει 32 χλμ. περίπου ΒΔ. της Χώρας Άνδρου.

## Δημογραφία

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 ως *Άτένη* και προσαρτήθηκε στην κοινότητα Κατακοίλου της Άνδρου. Με το ΦΕΚ 244Α - 04/12/1997 αποσπάστηκε από την κοινότητα Κατακοίλου και προσαρτήθηκε στον δήμο Υδρούσας. Το 2001 η ονομασία του οικισμού διορθώθηκε σε *Άτένι*. Με το ΦΕΚ 87Α - 07/06/2010 αποσπάστηκε από τον δήμο Υδρούσας και προσαρτήθηκε στον δήμο Άνδρου.

## Αξιοθέατα
* Η παραλία Ατένι στον φερώνυμο όρμο, βορειοανατολικά του οικισμού
* Το εκκλησάκι της Παναγίας στην παραλία Ατένι

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Χάρτες «ROAD» (Άνδρος 1:50.000)
* Google Earth
* eetaa.gr

Κατηγορία:Χωριά της περιφερειακής ενότητας Άνδρου
Μαρί-Ζοζέ Περέκ

Η **Μαρί-Ζοζέ Περέκ** (, 9 Μαΐου 1968 - ) είναι Γαλλίδα πρώην αθλήτρια στίβου στους αγώνες ταχύτητας. Είναι τρεις φορές χρυσή Ολυμπιονίκης, στους Ολυμπιακούς Αγώνες του 1992 στα 400 μέτρα και στους Ολυμπιακούς Αγώνες του 1996 στην Ατλάντα στα 200 και 400 μέτρα. Έγινε έτσι η πρώτη γυναίκα που κατέκτησε δύο συνεχόμενα χρυσά μετάλλια στα 400 μέτρα. Είναι μέλος του Hall Of Fame της IAAF από το 2013.

## Παραπομπές


## Εξωτερικοί σύνδεσμοι
*  
*  

 

Κατηγορία:Γάλλοι αθλητές του στίβου 
Κατηγορία:Γάλλοι Ολυμπιονίκες 
Κατηγορία:Χρυσοί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1992 
Κατηγορία:Αθλητές του στίβου στους Θερινούς Ολυμπιακούς Αγώνες 1996 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου 
Κατηγορία:Πρωταθλητές Ευρώπης στον στίβο 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου 
Κατηγορία:Δρομείς ταχύτητας 
Κατηγορία:Εισαχθέντες στο Hall of Fame της IAAF 
Κατηγορία:Αποδέκτες της Λεγεώνας της Τιμής
Τζέιμς ΜακΆρθουρ

Ο **Τζέιμς Γκόρντον ΜακΆρθουρ** (, Λος Άντζελες, 8 Δεκεμβρίου 1937 - Τζάκσονβιλ, Φλόριντα, 28 Οκτωβρίου 2010) ήταν Αμερικανός ηθοποιός.

Ο Τζέιμς ΜακΆρθουρ ήταν υιοθετημένος γιος της Έλεν Χέιζ και του σεναριογράφου Τσαρλς ΜακΆρθουρ. Μεγάλωσε στο Nyack της Νέας Υόρκης και στο New Hope της Πενσυλβάνια. Μέσω των γονιών του και της νονάς του, Λίλιαν Γκις, ήρθε σε επαφή με τους Άρπο Μαρξ, Robert Benchley, Τζον Μπάριμορ και Τζον Στάινμπεκ.

Το 1949 ξεκίνησε την καριέρα του ως ηθοποιός στο θέατρο. Το 1955, σε ηλικία 18 ετών, πρωταγωνίστησε στο επεισόδιο *Deal a Blow*, σε σκηνοθεσία Τζον Φρανκενχάιμερ, της τηλεοπτικής σειράς *Climax!* και στην επόμενη θεατρική παραγωγή με τίτλο *The Naked Face*, για την οποία έλαβε υποψηφιότητα για Βραβείο Βρετανικής Ακαδημίας Κινηματογράφου. Πήρε συμβόλαιο με την The Walt Disney Company και έπαιξε, μεταξύ άλλων, τον πρωταγωνιστικό ρόλο στο *Kidnapped - The Adventures of David Balfour*. Η πιο επιτυχημένη ταινία του Disney, ωστόσο, ήταν η *[[Ζούγκλα 1000 κινδύνων|Ζούγκλα των 1000 Κινδύνων]]* (1960), σε σκηνοθεσία Κεν Άνακιν, με τον οποίο είχε δουλέψει στο παρελθόν στο *The Third Man in the Mountain*. Το 1960 είχε έναν αρραβώνα στο Μπρόντγουεϊ δίπλα στην Τζέιν Φόντα .

Ο ΜακΆρθουρ συμμετείχε σε διάφορες τηλεοπτικές σειρές των ΗΠΑ από τα τέλη της δεκαετίας του 1950, συμπεριλαμβανομένων των *[[Μπονάντσα|Bonanza]]*, *[[Gunsmoke]]* και *[[Οι άνθρωποι του Shiloh Ranch|The Shiloh Ranch People]]*. Αφού έπαιξε δεύτερο ρόλο στο γουέστερν Clint-Eastwood *[[Κρεμάστε τον πιο ψηλά|Hang Him Higher]]*, προσλήφθηκε από τον παραγωγό της ταινίας για έναν πρωταγωνιστικό ρόλο στη σειρά *[[Χαβάη Πέντε Μηδέν|Hawaii Five-O]]*. Έπαιξε τον χαρακτήρα του *Dan Williams*, του βοηθού του *Steve McGarrett* ( Jack Lord ), σε 259 επεισόδια για συνολικά έντεκα χρόνια. Μετά την αποχώρησή του από τη σειρά, εμφανίστηκε σε διάφορες τηλεοπτικές παραγωγές όπως το *[[Η συγγραφέας ντετέκτιβ|Mord ist ihr Hobby]]*, *[[Vegas (TV Series, 1978)|το Vegas]]* και *[[Νησί φαντασίας|το Fantasy Island]]* μέχρι τα τέλη της δεκαετίας του 1990, ενώ ήταν επίσης ενεργός ως θεατρικός ηθοποιός.

Ο ΜακΆρθουρ πέθανε από καρκίνο τον Νοέμβριο του 2010 σε ηλικία 72 ετών. Έμεινε από την τρίτη σύζυγό του, Helen Beth Duntz, με την οποία ήταν παντρεμένος από το 1984, και τέσσερα παιδιά.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Παλαιός Καθεδρικός Ναός Αγίου Ιωσήφ (Τόκιο)

Ο **καθεδρικός ναός του Αγίου Ιωσήφ**  () που ονομάζεται επίσης **Εκκλησία του Αγίου Ιωσήφ**  είναι ιστορική καθολική εκκλησία, που βρίσκεται στην περιοχή Τσουκίτζι, στο Τόκιο της Ιαπωνίας. Ο ναός καθαγιάστηκε προς τιμή του Αγίου Ιωσήφ. Θεωρείται ως η πρώτη καθολική εκκλησία στο Τόκιο.

Η εκκλησία ιδρύθηκε από ιεραποστόλους της Εταιρείας Ξένων Αποστολών του Παρισιού, η οποία ιδρύθηκε στο Τόκιο το 1871. Στις 2 Ιουλίου 1874 αγόρασαν ένα κομμάτι γης 900 τετραγωνικών μέτρων από την ιαπωνική κυβέρνηση και ξεκίνησαν την κατασκευή, η οποία ολοκληρώθηκε στις 22 Νοεμβρίου του ίδιου έτους.  Μετά από αυτό, η εκκλησία έγινε το κέντρο των Καθολικών ιεραποστόλων, που εργάστηκαν στην Ιαπωνία, ειδικά στο βόρειο τμήμα του Τόκιο. Το 1874, ο επίσκοπος του Τόκιο όρισε την εκκλησία ως καθεδρικό ναό και ως την έδρα του Αποστολικού Βικαριάτου της Βόρειας Ιαπωνίας (τώρα ονομάζεται Αρχιεπισκοπή του Τόκιο). Τον Δεκέμβριο του 1874 ξεκίνησε μια ανακατασκευή του ναού, η οποία έληξε στις 15 Νοεμβρίου 1878.

Η Εκκλησία του Αγίου Ιωσήφ ήταν ο καθεδρικός ναός μέχρι το 1920,  όταν ο τοπικός επίσκοπος μετακόμισε στον καθεδρικό ναό της Αγίας Μαρίας, στο Τόκιο.

Ο ναός και το πρεσβυτέριο καταστράφηκαν το 1923 από τον Μεγάλο Σεισμό του Καντό. Το Δεκέμβριο του ίδιου έτους δημιουργήθηκε στο χώρο μία προσωρινή εκκλησία. Το 1927 χτίστηκε η νέα εκκλησία σε αρχαιοελληνικό ρυθμό. Στην πρόσοψη του ναού έχουν τοποθετηθεί έξι κίονες δωρικού ρυθμού. Ο ναός σχεδιάστηκε έχοντας ως πρότυπο τον Ναό της Αγίας Μαγδαληνής στο Παρίσι. Το αέτωμα της πρόσοψης του ναού είναι διακοσμημένο με σκαλιστά τριαντάφυλλα και κρίνα. Η εκκλησία διαθέτει μία χάλκινη καμπάνα, που κατασκευάστηκε το 1876 στη Ρεν της Γαλλίας και στάλθηκε ως δώρο στην εκκλησία του Αγίου Ιωσήφ. Δίπλα στην είσοδο του ναού βρίσκεται το άγαλμα του Αγίου Πέτρου, που είναι το μοναδικό, που διασώθηκε στον Μεγάλο Σεισμό του Καντό του 1923. 

Η εκκλησία έχει επιλεγεί το 1999 ως ένα από τα ιστορικά κτήρια του Τόκιο.

## Παραπομπές

Κατηγορία:Κτίρια και κατασκευές στο Τόκιο
Κατηγορία:Εκκλησίες στην Ιαπωνία